Ensimmäinen ulkoilu ja muutto pois pentuhuoneesta
Tänään oli iso päivä pentujen elämässä.
Hennan avustukselle hyödynnettiin kaunis ja lämmin syyspäivä ensimmäisen ulkoilun merkeissä. Odotetusti Typy oli ensimmäinen joka uskaltautui ulos kantolaukusta. Reippaita olivat kyllä muutkin, kun ne laukusta ulos nostettiin. Hennalle iso kiitos kuvaamisesta - myös videota otettiin. Se toivottavasti saadaan jakoon myöhemmin.
Vasemmalta Sydänpylly, Pikkupoika, Typy, Esikoinen, Pallopylly
Pienen levon jälkeen pennuille tuli seuraava suuri mullistus elämään. Pentulaatikko muutti keskemmälle meidän elämää (joka toki sekin on melko rauhallista) eli pois pentuhuoneesta ja olohuoneen viereen ruokailutilaan.
Eilen aloiteltiin kiinteän ruoan syöminen ja tänään pennut saivat kukin jo noin 10 g jauhelihaa.